Jesús bʉxtoet wʉt pax Dios kawʉajanpox,
fʉlaech wʉton,
xanalbej,
japon pejnachalwan,
nakfʉlaechx.
Minlajt pʉtkalpox xenax.
Japaminlajt,
pʉtkalpox,
pawʉl Cedrón.
Xenaxxot olivonaechan nuil.
Olivonaechan nuilxot Jesús xanal nabʉꞌpat.
Judas,
wiasaxaelpon Jesús padaelmajiwxot,
japon chiekal matabijt xanal jaxotaxaelenpox,
jaxot chajia Jesús pin-iaveces jinatameja xot,
xanal sʉapich.
Samata,
Judas kaemʉt soldaw bʉꞌpaꞌan jaxot.
Bʉꞌpaꞌanbejpon Dios pejtemploba weti.
Japi toꞌas sacerdotespaklochow,
fariseosbej.
Xafoli iwa,
espadas,
lanzasbej.
Kelafolbejpi baenthnaechan,
xapeꞌasi naetat italiafaliajwa,
fol xoti madoi.
Kelafolbejpi lámparas.
Jesús chajia matabijt japonliajwa jachiyaxaespox.
Samata,
Jesús jaxot fʉlaech bʉꞌkakʉlnaliajwapon fʉlaeni.
Do jawʉt,
jʉm-aechon japi jiwliajwa:
—¿Achankat xamal wʉlwekam?
—aechon.
Kaen japixot jʉmnot wʉt,
jʉm-aechon Jesúsliajwa:
—Xanal wʉlwekx Jesús,
Nazaret paklowaxpijin —aechon.
Jesús jʉm-aech:
—Xanlap nawʉlwekamponan —aechon.
Judas,
wiasaxaelpon Jesús,
japixot nukon.
Jesús jʉm-aech wʉt:
‘Xanlap nawʉlwekamponan’ —aech wʉt,
japi soldaw,
asew jiwbej,
chalechkal tʉakreꞌxalaenki.
Jawʉt satat oeljabapi.
Jawʉt,
Jesús pejme wʉajnachaemt wʉt,
jʉm-aechon:
—¿Achankat xamal wʉlwekam?
—aech Jesús.
Japi pejme jʉm-aech:
—Xanal wʉlwekx Jesús,
Nazaret paklowaxpijin —aechi.
Jawʉt Jesús pejme jʉm-aech japiliajwa:
—Xan jʉm-an:
‘Xanlap nawʉlwekamponan’ —an xan.
Xan nawʉlwekam wʉt,
ampi,
tajnachala,
¡chijiyax tapaem!
—aech Jesús.
Japox ja-aechlisox,
Jesús pajut jʉm-aechpox jachiliajwa:
“Ax,
nachaxdutampi,
chinax kaen nawenafoꞌa-el” —aech Jesús,
majt chajia kawʉajan wʉt pax Dios.
Do jawʉt,
Simón Pedro chalechkal pej-espada kukchapon.
Jawʉt kaen aton,
choꞌchikchapon,
poklalel pejchoꞌt.
Japon pawʉl Malco.
Japon nabist sacerdotespaklokolanliajwa.
Do jawʉt,
Jesús jʉm-aech Pedroliajwa:
—¡Nej-espada jemk ta-akadik!
Diachwʉajnakolax xan jʉm-an.
Xan nabijasaxaelen.
Me-ama taj-ax Dios chajia jʉm-aech nabijasliajwan,
japox ma amwʉt jachiyaxael —aech Jesús.
Do jawʉt,
soldawcapitán,
pejsoldaw sʉapich,
malis Dios pejtemploba wetibej,
japi judíospi,
japi jaelt Jesús.
Do jawʉt,
Jesús mʉatat kʉs.
Matxoela bʉflaechipon Anás pejba poxade.
Japon Anás,
Caifás pʉax.
Caifás sacerdotespaklokolan japawaestat.
(Anásbej majt sacerdotespaklokolan asawaestat.)
Caifás chajia jʉm-aech judíospaklochowliajwa:
“Kaes pejme pachaem,
kaen aton tamach tʉpliajwa.
Jasoxtat xabich jiw tʉpaxil” —aech Caifás,
chajia jʉm-aech wʉt.